钦定古今图书集成/明伦汇编/氏族典/第342卷 > 刘麟
## 钦定古今图书集成/明伦汇编/氏族典/第342卷 > 刘麟

按《明外史刘麟传》：“麟字元瑞，本安仁人。世为南京广
洋卫副千户，因家焉。弘治九年，成进士，除刑部主事，
进员外。正德初，进郎中，出为绍兴知府。刘瑾衔麟，除
官，不谒谢，摭前录囚细故，罢为民。瑾诛，起补西安。遭
父忧，起陕西左参政，迁云南按察使，谢病归。嘉靖初，
召拜太仆卿，进右副都御史，巡抚保定，拜工部尚书。”
显陵工竣，执役者咸觊官，麟止拟赉，群小怨。会麟牒
停浙江、苏、松织造，而上供袍服在停中。中官吴勋以
为言，遂勒致仕。卒，谥《清惠》。